**Hankedokument**

Hankija: **Aktsiaselts Järvamaa Haigla**

Hanke nimetus: **„Kardiotokograafia keskjälgimissüsteem“**

**Hanke tehniline kirjeldus, pakkumusevorm ja Pakkuja ....................................... kinnitused, et Pakkumus vastab Hankija poolt käesolevas dokumendis esitatud tingimustele.**

Aktsiaselts Järvamaa Haigla kutsub kõiki hankest huvitatud isikuid ja võimalikke pakkujaid osalema alla lihthanke piirmäära jääval riigihankel „Kardiotokograafia keskjälgimissüsteem“, millise objektiks on käesolevatest tehnilisest tingimustest tulenevatele nõuetele vastava tarkvara koos hoolduslitsentsi, kaugtoe ja serveri hooldusega. Hankeobjektiks oleva seadme tehnilise kirjelduse ning hankelepingu oluliste tingimustega palume tutvuda käesolevas hankedokumendis.

Pakkumused tuleb esitada elektronposti teel **hiljemalt 19. veebruaril 2024.a kell 10:00 aadressile** [**haigla@jmh.ee**](mailto:haigla@jmh.ee)**.** Elektronkirja teemareale tuleb märkida *„KTG keskjälgimissüsteem“*. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressile hiljemalt eelnimetatud tähtpäevaks ja kellaajaks, ei osale pakkumismenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasilükkamisele.

Kogu käesolevat hankemenetlust, hankeobjekti puudutavaid tehnilisi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile [haigla@jmh.ee](mailto:haigla@jmh.ee). Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil [www.jmh.ee](http://www.jmh.ee), hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.

Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutavate seadmete tarneaja, garantiijärgse hooldusteenuse osutamise võimalikkuse, tingimuste ning tasu suuruse ja seadmete maksumuse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim maksumus.

Hankija jätab endale õiguse kõikide pakkumuste tagasi lükkamiseks.

Eduka pakkujaga sõlmitakse hankeleping. Poolte vahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras Pärnu maakohtus.

Pakkumus tuleb esitada vastavalt lisatud tehnilistele tingimustele.

**Kardiotokograafia keskjälgimissüsteem 1 tk - hind koos hoolduslitsentsi, kaugtoe ja serveri hooldusega Hankijale: ................... € + käibemaks**

**Kardiotokograafia keskjälgimissüsteemi versiooni nimetus ……………….**

**Tingimused**, millele pakutava kardiotokograafia keskjälgimissüsteemi komplektsus peab vastama.

|  |  |  |  |
| --- | --- | --- | --- |
|  | Nõuded kardiotokograafia keskjälgimissüsteemi komplektsusele | Parameetri numbriline väärtus ja nõudele vastavus | Viide tootja infomaterjali leheküljele |
| **1.** | **Üldnõuded** | X | X |
|  | Pakkuja uuendab või asendab Hankija kardiotokogrammide vaatlus- ja arhiveerimise serveripõhise lahenduse tarkvara tootja poolt väljastatud viimasele tarkvara versioonile ning tagab seejuures kogu olemasoleva serveri tarkvara funktsionaalsuse (sh litsentside ja kõikide funktsionaalsuste) säilimise ning vähemalt käesolevas tabelis toodud funktsionaalsused lisades vajadusel litsentse serverile. |  |  |
|  | Pakutav serverlahendus peab omama kardiotokogrammide serveripõhist andmebaasi, mis peab olema täisühilduv pakutava kardiotokogrammide keskjälgimissüsteemi tööjaama tarkvaraga, võimaldades keskjälgimissüsteemi arvuti ekraanil kuvada reaalajas registreeritavaid kardiotokogogramme ning avada serveris olevaid uuringuid. |  |  |
|  | Pakutav serverlahendus peab olema täisühilduv hankijal olemasolevate kardiotokograafidega, võimaldades keskjälgimissüsteemi arvuti ekraanil kuvada reaalajas registreeritavaid kardiotokogogramme ning avada serveris olevaid uuringuid. |  |  |
|  | Pakkuja migreerib Hankija olemasolevast kardiotokogrammide keskjälgimissüsteemi serverist kõik uuringud pakutavasse serverisse tagades seejuures andmebaasi tervikliku säilimise. |  |  |
|  | Pakutava serverlahendusega serveri tarkvara ja keskjälgimissüsteemi tööjaama tarkvara peab olema tootja viimase põlvkonna tarkvara kõige uuem versioon. |  |  |
|  | Pakutava serverlahendusega keskjälgimissüsteemi tarkvara peab toetama Windows Server 2022 või uuemaid Microsofti operatsioonisüsteeme. Esitada sellekohane tootjapoolne kinnitus. |  |  |
|  | Pakutava serverlahendusega serveri tarkvara peab olema paigaldatav Hankijal olemasolevasse virtualiseerimiskeskkonda. Esitada täpsemad tootjapoolsed riistvaralised ja tarkvaralised nõuded ja soovitused serverile ja keskjälgimissüsteemi tööjaamale. Serveri riistvara ja keskjälgimissüsteemi tööjaama riistvara ning operatsioonisüsteemi koos virtualiseerimiskeskkonnaga tagab Hankija. |  |  |
|  | Pakutava keskjälgimissüsteemi tööjaama tarkvara peab toetama Windows 11 ja uuemaid operatsioonisüsteeme. Esitada täpsemad tootja poolsed nõuded ja soovitused arvutile. |  |  |
| 2. | **Muud nõuded** | X | X |
|  | Pakkumus peab sisaldama tarkvara kõikide käesolevas lisas nimetatud funktsionaalsuste rakendamiseks. |  |  |
|  | Seadmega peab olema kaasas eestikeelne kasutusjuhend digitaalsel kujul ja paberkandjal ning inglise keelne kasutusjuhend digitaalsel kujul. |  |  |
|  | Seadmega peab olema kaasas tehnilise hoolduse ja remondiga seotud dokumentatsioon (hooldeplaanid ja hooldusjuhend, tehniline kirjeldus koos diagrammidega jne) digitaalsel kujul. |  |  |

Pakkujate pakkumused peavad olema jõus vähemalt 60 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et tal puuduvad RHS § 95 lg 1-4 nimetatud kõrvaldamise alused.

Pakkumuse esitamisega pakkuja kinnitab, et pakkumus vastab kõikidele käesolevast hankedokumendist tulenevatele tingimustele ning et ta nõustub kõikide käesolevast dokumendist tulenevate tingimustega.

Ametinimetus: ............................

Pakkumuse koostaja kinnitab esitatud andmete õigsust (nimi ja allkiri): ...........................

/allkirjastatud digitaalselt/

Allkirjastamise kuupäevaks loetakse digitaalallkirja kuupäeva.